चार-पांच दिन पहले भी गाद केईएम की पुरानी बिल्डिंग के पास डालते हुए डंपर पकड़ा गया था। मामला पुलिस तक भी पहुंचा था। डंपरों पर नगर निगम लिखा हुआ था, जिन्हें कॉलेज प्रशासन ने सूचना के बाद पहुंचने पर जब्त कर लिया। इसके बाद डीन ने निगमायुक्त से बात की। कुछ निगम अधिकारी यहां पहुंचे और डंपर छुड़वाने का प्रयास किया। आश्वासन भी दिया कि मिट्टी दबाने के लिए रोलर भेज देंगे। साथ ही यह भी कह दिया कि यह उनके डंपर हैं ही नहीं। इस पर कॉलेज अधिकारियों ने कहा कि जब डंपर आपके नहीं हैं तो ले क्यों जा रहे हैं। कॉलेज प्रशासन का कहना था कि यह गाद हटवाई जाए, हम पेनल्टी करेंगे। मिट्टी हमारे संस्थान में किसकी अनुमति से डाली गई। स्वच्छता अभियान के तहत डीन पर जुर्माना लगा था। यहां अस्पताल है, संक्रमण का खतरा बढ़ जाता है, बावजूद यहां गंदगी डाल दी गई।